ম্যাচের ৬৫ মিনিটে দলের চতুর্থ গোলটি করেন এমবাপ্পে। গড়েন ১৯৫৮ বিশ্বকাপে ব্রাজিলীয় কিংবদন্তি পেলের পর সর্বকনিষ্ঠ খেলোয়াড় হিসেবে ফাইনালে গোল করার কীর্তি। তবে সেসব নয়, দলের সাফল্যে অবদান রাখতে পারার আনন্দই ফুটে উঠল এমবাপ্পের কথায়, ‘আমি খুব খুশি। বিশ্বকাপ আমাদেরই প্রাপ্য ছিল। ফরাসিদের খুশি করতে পেরে আমরা গর্বিত। তাদের সব সমস্যা ভুলিয়ে দেয়ার দায়িত্বটা আমাদের ছিল। এজন্যই আমরা খেলি। আমি শুধু ফুটবল খেলতে চাই না, বিশ্বচ্যাম্পিয়ন হতে চাই। আমি আরও ভালো করতে চাই। তবে এই বয়সেই বিশ্বচ্যাম্পিয়ন হওয়াটা দারুণ ব্যাপার।’